《送顾景蕃暂还浙西》
宋代·张扩

墙头飞花如雪委，墙根老柳丝垂地。春政浓时君不留，山路晓风鸣马箠。

涛江入眼浪千尺，想见吴侬问行李。田园久荒漫检校，亲旧相逢半悲喜。

行朝诸公访人材，故人新赐尚书履。袖中有策可则陈，君亦因行聊尔耳。

作者简介：[约公元一一二二年前后在世]字彦实，一字子微，德兴人。生卒年均不详，约宋徽宗宣和中前后在世。工诗，词采清丽。崇宁中（公元一一o四年左右）进士。授国子监簿，迁博士，调处州工曹，召为秘书省校书郎，寻充馆职。南渡后，历中书舍人。为著作郎时，秦桧赏其诗，迁擢左史，再迁而掌外制。所交如曾糙、朱翌、吕本中辈，皆一代大家。扩著有东窗集四十卷，诗十卷，《宋史艺文志》传於世。